wannaphong/clean_thaiwikipedia huggingface dataset:
# สีลัพพตปรามาส
สีลัพพตปรามาส  มาจากการสมาสคำว่า สีล (แปลว่า ศีล) + วต (แปลว่า พรต) + ปรามาส (อ่านว่า ปะ-รา-มาด, แปลว่า การจับต้อง, การลูบคลำพจนานุกรมแปล ไทย-ไทย ราชบัณฑิตยสถาน (ใช้ในความหมายใกล้เคียงกับคำว่ายึดมั่น)

สีลัพพตปรามาส คือ การยึดมั่นในข้อห้าม (ศีล) และข้อปฏิบัติ (วัตรหรือพรต) มีความเห็นว่าเราเป็นผู้ครอบครองศีล วัตร หรือความบริสุทธิ์ มีลักษณะถือศีลเหมือนคนแบกศีล จัดเป็นความเห็นผิดหรือมิจฉาทิฐิอย่างหนึ่ง 

ผู้ที่ละสีลัพพัตปรามาสได้ คือ พระอริยบุคคล ก็จะเป็นผู้รักษาศีลในลักษณะศีลช่วยให้วาง ช่วยให้เบาสบาย เหมือนคนทิ้งของหนัก เดินตัวเปล่าอย่างสบายตัว ฉะนั้น เพราะเห็นประโยชน์ของศีลอย่างเต็มที่ เป็นการรักษาศีลด้วยปัญญา แต่ผู้ยังเป็นปุถุชนย่อมต้องเป็นผู้ที่ต้องถือศีลด้วยการแบกไปก่อน เป็นการถือศีลด้วยศรัทธาไปก่อน จนกว่าจะเป็นพระอริยบุคคล จึงละสีลัพพัตปรามาสลงเสียได้พระไตรปิฎก เล่มที่ ๓๕  พระอภิธรรมปิฎก เล่มที่ ๒ วิภังคปกรณ์. พระไตรปิฎกฉบับสยามรัฐ. [ออนไลน์]. เข้าถึงได้จาก . เข้าถึงเมื่อ 26-8-52 สีลัพพัตปรามาส จัดเข้าในกลุ่มสังโยชน์ขั้นต้นที่พระอริยบุคคลระดับโสดาบันละได้พระไตรปิฎก เล่มที่ ๓๔ พระอภิธรรมปิฎก เล่มที่ ๑ ธรรมสังคณีปกรณ์ ติกะ. พระไตรปิฎกฉบับสยามรัฐ. [ออนไลน์]. เข้าถึงได้จาก . เข้าถึงเมื่อ 26-8-52
# อควา (วงดนตรี)
อควา  เป็นกลุ่มดนตรีแดนซ์ป็อป จากประเทศเดนมาร์ก เป็นที่รู้จักในผลงานแจ้งเกิดกับซิงเกิล "Barbie Girl" วงก่อตั้งในปี 1989 ประสบความสำเร็จไปทั่วโลกปลายคริสต์ทศวรรษ 1990 และต้นคริสต์ทศวรรษ 2000 มีซิงเกิลอันดับ 1 บนยูเคซิงเกิลชาร์ตกับ 3 ซิงเกิล วงออกผลงาน 2 อัลบั้มชุด Aquarium ในปี 1997 และ Aquarius ในปี 2000 ก่อนที่จะแตกวงไปในเดือนกรกฎาคม 2001 วงมียอดขายมากกว่า 33 ล้านชุดอัลบั้มและซิงเกิล ทำให้เป็นวงเดนมาร์กที่ประสบความสำเร็จที่สุดที่เคยมีมา

ในช่วงแรกซิงเกิลของวงติดท็อป 10 ในหลายประเทศ ในที่ที่เพลงแนวยูโรเปียนป็อปไม่ประสบความสำเร็จมาก อย่างเช่นในสหรัฐอเมริกา ออสเตรเลียและประเทศญี่ปุ่น วงเกิดข้อขัดแย้งกับเพลง "Barbie Girl" ซึ่งผู้ทำตุ๊กตาบาร์บี้ได้ฟ้องร้องวง แต่ในที่สุดคดีความก็ไม่ถูกพิจารณาในปี 2002CNN — January 7, 2003 - "Supreme Court rejects ugly fight over Barbie doll — http://www.cnn.com/2003/LAW/01/27/scotus.barbie.song/"

สมาชิกของวงประกอบด้วย นักร้อง  Lene Nystrøm และ Rene Dif มือคีย์บอร์ดคือ Søren Rasted และมือกีตาร์คือ Claus Norreen ในช่วงที่แยกวงกันไป Nystrøm, Dif และ Rasted ประสบความสำเร็จในฐานะศิลปินเดี่ยวมีเพลงติดชาร์ต ส่วน Norreen ทำงานด้านรีมิกซ์เพลงให้กับศิลปินอื่น

วงประกาศกลับมารวมตัวเมื่อ 26 ตุลาคม ค.ศ. 2007 ในทัวร์คอนเสิร์ต และออกผลงานอัลบั้มรวมเพลงที่มีเพลงใหม่ ในเดือนธันวาคม ค.ศ. 2008 ต่อมาพวกเขาประกาศว่าจะมี 3 คอนเสิร์ตในปี 2009http://www.horsensrocker.dk/http://www.nibefestival.dk/NewsletterPreview.aspx?newsletterid=67
# ถนนพุทธบูชา
ถนนพุทธบูชา  เป็นถนนที่แยกจากถนนพระรามที่ 2 บริเวณคลองเจ้าคุณ ในท้องที่แขวงบางมด เขตจอมทอง กรุงเทพมหานคร ไปบรรจบกับถนนประชาอุทิศที่ทางแยกนาหลวง ในท้องที่แขวงบางมด เขตทุ่งครุ เป็นถนนขนาด 4 ช่องจราจร ถนนเส้นนี้เริ่มก่อสร้างตั้งแต่สมัยที่กำนันปลิว เกิดชูชื่น เป็นกำนันตำบลบางมด และก่อสร้างเสร็จในสมัยของกำนันสงวน สวนส้มจีน ซึ่งเป็นลูกเขยของกำนันปลิว เกิดชูชื่น เดิมถนนสายนี้มีจุดเริ่มต้นที่ปากซอยสุขสวัสดิ์ 14 ไปสิ้นสุดที่บริเวณปากซอยพุทธบูชา 31 ไม่ถึงวัดพุทธบูชา การก่อสร้างถนนเส้นนี้เป็นไปอย่างยากลำบาก เนื่องจากกำนันปลิวต้องไปเจรจาขอที่ของลูกบ้านเป็นจำนวนมาก และแนวถนนจะต้องเลาะไปตามแนวเขตที่ดินของผู้บริจาครายต่าง ๆ จึงเป็นสาเหตุให้ถนนเส้นนี้มีลักษณะคดเคี้ยวไปมา นอกจากจะเสียที่ดินแล้วบ้านไหนที่ถนนตัดผ่านจะต้องช่วยกันขุดดินในสวนมาพูนถมเป็นถนน จะเห็นได้ว่าผู้เสียสละในอดีตนอกจากจะเสียที่ดินแล้วยังต้องเสียค่าใช้จ่ายเพิ่มเติมในการทำถนนในส่วนที่ดินของตนเองอีกด้วย  

thumb|300x300px|คำไว้อาลัยกำนัน ปลิว   เกิดชูชื่น  โดยท่านปลัดอำเภอ เล็ก  ภาณุนันท์   ปลัดอำเภอบางขุนเทียน ๑ เม.ย. พ.ศ. ๒๕๑๕

ถนนพุทธบูชามีถนนอีกส่วนหนึ่ง เชื่อมทางแยกกาญจนาภิเษก-ประชาอุทิศ  ถนนนี้เกิดขึ้นจากสร้าง ถนนกาญจนาภิเษก ด้านใต้

 สถานที่สำคัญ 
 มหาวิทยาลัยเทคโนโลยีพระจอมเกล้าธนบุรี
 สวนธนบุรีรมย์
 ศูนย์ฝีกกีฬาเฉลิมพระเกียรติ
 วัดพุทธบูชา
 โรงเรียนวัดพุทธบูชา
 โรงเรียนนาหลวง
 วัดหลวงพ่อโอภาสี

พุทธบูชา
พุทธบูชา
พุทธบูชา
# สีน้ำเงิน (มุทราศาสตร์)
สีน้ำเงิน หรือ เอเชอร์  เป็นภาษามุทราศาสตร์ (Heraldry) ที่บรรยายลักษณะของผิวตรา (Tincture) ที่เป็นสีน้ำเงิน ที่อยู่ในกลุ่มผิวตราสีหนักที่เรียกว่า “สี”  ถ้าเป็นการแกะพิมพ์ (engraving) “เอเชอร์” ก็จะเป็นขีดตามแนวนอน หรืออาจจะจารึกด้วยอักษรย่อ “az.” หรือ “b.” ของคำว่า “Azure” 

คำว่า “Azure” มาจากภาษาเปอร์เซีย “لاژورد” (lazhward) ซึ่งเป็นชื่อสถานที่ที่เป็นที่รู้จักกันว่ามีแหล่งหินที่มีสีน้ำเงินเข้มที่ปัจจุบันเรียกว่าหินลาพิส ลาซูไล (lapis lazuli หรือ หินจาก lazhward) คำนี้เข้ามาในภาษาภาษาฝรั่งเศสเก่าในคริสต์ศตวรรษที่ 12 และแผลงไปใช้ในการบรรยายสีของผิวตราของตราอาร์ม  “Azure” ที่แปลว่า “น้ำเงิน” 

ในภาษามุทราศาสตร์ “Azure” แปลง่ายๆ ว่า “สีน้ำเงิน” คำแรกใช้โดยขุนนางนอร์มันผู้พูดภาษาฝรั่งเศส คำหลังที่เพียงแต่เรียกชื่อสีใช้โดยชนสามัญชาวแองโกล-แซ็กซอน “สีน้ำเงิน” เป็นสีที่ใช้กันมากบนอาวุธและธง

นอกไปจากสีน้ำเงินมาตรฐานแล้วก็ยังมีสีน้ำเงินอ่อนที่เรียกว่า “สีท้องฟ้า” (bleu celeste) ทั้งสองสีต่างก็มิได้มีการระบุระดับความอ่อนแก่ของสีอย่างแน่นอน แต่ “สีน้ำเงิน” จะใช้เป็นสีที่เข้มกว่า “สีท้องฟ้า” มาก

ผิวตราสีน้ำเงินเป็นสัญลักษณ์ของ:
 เพชรพลอย - แซฟไฟร์
 เทพ - เทพจูปิเตอร์
# โนบอดี (เพลง)
"โนบอดี"  เป็นเพลงแดนซ์ป็อป โปรดิวซ์โดย พัก จิน-ย็อง ขับร้องโดยวงเกิร์ลกรุปเกาหลีที่ชื่อ วันเดอร์เกิลส์ ออกขายในรูปแบบดิจิทัลดาวน์โหลดเมื่อวันที่ 22 กันยายน ค.ศ. 2008 ในเกาหลี ถือเป็นเพลงยอดนิยม มียอดการค้นหาระดับ 1 และติดอันดับ 1 บนเว็บไซต์ดนตรีดิจิทัลหลายแห่ง원더걸스 Nobody, 뜨거운 반응 '검색어 1위' (Wonder Girls' "Nobody", Hotly Received, #1 Search Topic) . International Business Times. September 23, 2008. Retrieved September 23, 2008. 

 รางวัล 
+รางวัลและการเสนอชื่อสำหรับ "โนบอดี" ปี พิธีมอบรางวัล รางวัล ผล อ้างอิง 2008Cyworld Digital Music Awards Song of the Month (September) Song of the Month (October) Golden Disc Awards Digital Bonsang Popularity Award	Mnet Km Music FestivalSong of the Year"2008 M.net Korean Music Festival Winners list" . MAMA. Retrieved June 12, 2014.Best Music VideoBest Dance Performance  2009 Korean Music AwardsSong of the YearBest Dance & Electronic Song โซลมิวสิกอะวอดส์ Best Song Award Bonsang Award  2010 Myx Music Awards Favorite International Video	 

+ชนะรายการเพลง รายการ วันที่ อ้างอิงมิวสิกแบงก์ (เคบีเอส) 3 ตุลาคม 2008 10 ตุลาคม 2008 17 ตุลาคม 2008 24 ตุลาคม 2008

 รายชื่อเพลง 
ดิจิทัลซิงเกิล – สหรัฐ
 "Nobody" — 3:34

โนบอดี (เวอร์ชัน Sing-Along) – สหรัฐ
 "Nobody (English version)" — 3:34
 "Nobody (Karaoke Version)" — 3:34
 "Nobody (Instrumental Remastered)" — 3:36

โนบอดี (ริมิกซ์อิดิชัน) – สหรัฐ
 "Nobody" (Jason Nevins Remix) — 3:32
 "Nobody" (Jason Nevins Extended Remix) — 5:50
 "Nobody" (Jason Nevins Remix) [Instrumental] — 3:32
 "Nobody" (Jason Nevins Extended Remix) [Instrumental] — 5:50

 ชาร์ต 
ชาร์ตประจำสัปดาห์
 ชาร์ต (2009) ตำแหน่งสูงสุด scope="row"  US Billboard Heatseekers Songs 4 US Dance Single Sales (Billboard) 1

ชาร์ตสิ้นปี
 ชาร์ต (2009) ตำแหน่ง US Billboard Hot Single Sales 1

 ประวัติการวางจำหน่าย 
ภูมิภาควันที่เวอร์ชันรูปแบบค่ายอ้างอิง เกาหลีใต้ 22 กันยายน 2008 ภาษาเกาหลี  เจวายพี  สหรัฐ 6 มิถุนายน 2009 ดิจิทัลดาวน์โหลดภาษาอังกฤษ  11 ตุลาคม 2009 เวอร์ชัน Sing-Along   30 ตุลาคม 2009 รีมิกซ์อิดิชัน ดิจิทัลดาวน์โหลด
# แม่น้ำคองโก
แม่น้ำคองโก (;) อดีตมีชื่อว่า แม่น้ำซาอีร์  เป็นแม่น้ำที่ใหญ่ที่สุดในภูมิภาคแอฟริกากลาง เป็นแม่น้ำที่ยาวที่สุดเป็นอันดับ 2 ของทวีปแอฟริกา (เป็นรองแม่น้ำไนล์) และเป็นแม่น้ำที่มีความลึกที่สุดในโลก ในจุดที่ลึกสุด ลึกถึง 220 เมตร ระบบแม่น้ำคองโก-ลูอลาบา-แชมเบซี มีความยาวรวมทั้งสิ้น 4,700 กม. ถือเป็นแม่น้ำที่ยาวที่สุดเป็นอันดับ 9 ของโลก แชมเบซีเป็นลำน้ำสาขาของแม่น้ำลูอลาบา ส่วนแม่น้ำลูอลาบาเป็นชื่อบริเวณต้นน้ำของแม่น้ำคองโก

หากทำการวัความยาวตั้งแต่ ลูอลาบา อันเป็นลำน้ำสาขาหลักของแม่น้ำคองโกจะทำให้มีความยาวรวมอยู่ที่ 4,370 กม. แม่น้ำคองโกเป็นแม่น้ำสายหลักสายเดียวในโลกที่ไหลผ่านเส้นศูนย์สูตรสองครั้งForbath, Peter. The River Congo (1979), p. 6. "Not until it crosses the Equator will it at last turn away from this misleading course and, describing a remarkable counter-clockwise arc first to the west and then to the southwest, flow back across the Equator and on down to the Atlantic.In this the Congo is exceptional. No other major river in the world crosses the Equator even once, let alone twice." แม่น้ำคองโกมีพื้นที่ลุ่มน้ำทั้งหมดประมาณ 4,000,000 ตร.กม. หรือคิดเป็น 13% ของทวีปแอฟริกา

ชื่อ
ชื่อของแม่น้ำสายนี้ตั้งตามชื่อของราชอาณาจักรคองโก ซึ่งครั้งหนึ่งเคยตั้งอยู่ริมแม่น้ำทางใต้ อาณาจักรนี้ตั้งชื่อตามชื่อของกลุ่มชาติพันธุ์คองโก (ในคริสต์ศตวรรษที่ 17 รู้จักกันในชื่อชาว "Esikongo")

ลุ่มน้ำ
บริเวณลุ่มน้ำของแม่น้ำคองโก ครอบคลุมพื้นที่  ซึ่งใหญ่กว่าประเทศอินเดีย อัตราการไหลของน้ำในแม่น้ำคองโกนั้นมีอัตราการไหลอยู่ที่ตั้งแต่ 23,000 ถึง 75,000 ลูกบาศก์เมตรต่อวินาที อัตราเฉลี่ยอยู่ที่ 41,000 ลูกบาศก์เมตรต่อวินาทีแม่น้ำนี้นำตะกอนแขวนลอยไปที่มหาสมุทรแอตแลนติก 86 ล้านตันทุกปี และ bedload เพิ่มเติมที่ 6%

แม่น้ำและลำน้ำสาขาของแม่น้ำคองโกไหลผ่านป่าฝนคองโก อันเป็นป่าฝนที่มีขนาดใหญ่เป็นอันดับที่ 2 ของโลก รองจากป่าดิบชื้นแอมะซอน แม่น้ำคองโกยังมีอัตราการไหลของน้ำและมีขนาดลุ่มน้ำใหญ่เป็นอันดับที่ 2 รองจากแม่น้ำแอมะซอนด้วย นอกจากนี้แม่น้ำคองโกถือเป็นแม่น้ำที่ลึกที่สุดในโลก โดยมีจุดที่ลึกที่สุดอยู่ที่มากกว่า  220 เมตร และด้วยความที่นอกจากจะมีลุ่มน้ำขนาดใหญ่แล้ว มันยังมีลุ่มน้ำสองฝั่ง คือจากทั้งทางเหนือและทางใต้ของเส้นศูนย์สูตร ทำให้การไหลของน้ำมีเสถียรภาพมาก เพราะจะมีลุ่มน้ำไม่ฝั่งใดก็ฝั่งหนึ่งที่อยู่ในฤดูฝนThe Congo River . Rainforests.mongabay.com. Retrieved on 2011-11-29.
# แฟรงก์
แฟรงก์ สามารถหมายถึง
 แฟรงก์ (ชื่อ) - ชื่อต้นของบุคคล
 แฟรงก์ (นามสกุล) - นามสกุลของบุคคล
 ชาวแฟรงก์ - กลุ่มชนเจอร์มานิกตะวันตกที่เริ่มก่อตัวขึ้นราวคริสต์ศตวรรษที่ 3
 นากาจิมะ คิ-84 - เครื่องบินขับไล่ของจักรวรรดิญี่ปุ่น

 บุคคล 
 แฟรงก์ แลมพาร์ด (Frank Lampard) - ผู้จัดการทีมฟุตบอลและอดีตนักฟุตบอลชาวอังกฤษ
 แฟรงก์ ซินาตรา (Frank Sinatra) - นักแสดง นักร้อง และโปรดิวเซอร์ชาวอเมริกัน
 แฟรงก์ โอเชียน (Frank Ocean) - นักร้อง นักแต่งเพลง และแร็ปเปอร์ชาวอเมริกัน
 ฟรังค์ เอ็ลสท์เนอร์ (Frank Elstner) - ผู้ดำเนินรายการโทรทัศน์ชาวเยอรมัน
 ฟรังก์ ไรการ์ด (Frank Rijkaard) - อดีตผู้จัดการทีมฟุตบอลและอดีตนักฟุตบอลอาชีพชาวดัตช์
 ฟรังก์ เดอ บูร์ (Frank de Boer) - ผู้จัดการทีมฟุตบอลและอดีตนักฟุตบอลชาวดัตช์
 อันเนอ ฟรังค์ (Anne Frank) - ชาวเยอรมันเชื้อสายยิว

 ตัวละครในบันเทิงคดี 
 แฟรงค์ หรือ วินด์ (Wind) - ตัวละครจากเรื่องแฟลชแดช ดริฟท์สายฟ้า
 แฟรงค์ คาสเซิล หรือ พันนิชเชอร์ - ตัวละครซุเปอร์ฮีโรของมาร์เวลคอมิกส์
# ไอ.โอ.ยู.
"ไอ.โอ.ยู." ("I.O.U.") เป็นซิงเกิลในปี  1983 โดย ฟรีอีซี่, ขึ้นชาร์ตซิงเกิลแห่งสหราชอาณาจักรอันดับสูงสุดที่ 2http://www.chartstats.com/songinfo.php?id=13989 ก่อนในปี 1983 เพลงนี้เคยติดชาร์ตซิงเกิลในอันดับสูงสุดที่บิลบอร์ดชาร์ตฮอตแดนซ์คลับเพลย์ชาร์ตเพลงแห่งอเมริกา และยังถูกใช้เป็นเพลงประกอบภาพยนตร์เรื่อง บีตสตรีท ในปี 1984
# สีชมพูผิวหนัง
สีชมพูผิวหนัง หรือ สีคาร์เนชัน  เป็นภาษามุทราศาสตร์ (Heraldry) ที่บรรยายลักษณะของผิวตรา ที่เป็นสีชมพูผิวหนังของชาวยุโรปที่เป็นสีชมพูอ่อน ที่ไม่ได้จัดอยู่ในกลุ่มผิวตราหลัก ผิวตรานี้ไม่ใช้ในมุทราศาสตร์อังกฤษแต่ใช่บ่อยบนแผ่นดินใหญ่ยุโรปโดยเฉพาะในฝรั่งเศสที่นำมาจากการใช้ในตราอาร์มของเยอรมนี
# คำกริยา
คำกริยา คือคำที่ใช้บ่งบอกถึงการกระทำ การปรากฏ หรือสถานะของสิ่งที่กล่าวถึง คำกริยาอาจมีรูปแบบที่แตกต่างกันขึ้นอยู่กับภาษา อันมีองค์ประกอบจากกาล การณ์ลักษณะ มาลา วาจก หรือรวมทั้งบุรุษ ลิงค์ และพจน์ของสิ่งที่กล่าวถึงด้วย

 ประเภท 
คำกริยาอาจแบ่งได้หลายประเภทตามหน้าที่การใช้งานและไวยากรณ์ของภาษา สำหรับภาษาไทยแบ่งคำกริยาออกเป็น
 ปฐมกริยา (primary verb) คือกริยารูปปัจจุบัน เช่น get, hold, ring, drink (ได้/มี,ถือ,กระดิ่ง,ดื่ม) เป็นต้น
 ทุติยกริยา (secondary verb) คือกริยารูปอดีต เช่น got, held, rang, drank เป็นต้น
 ตติยกริยา (tertiary verb) คือกริยาที่ต่อเนื่องจากอดีต แต่มีผลมาจนถึงปัจจุบัน เช่น gotten, holden, rung, drunk เป็นต้น
 อกรรมกริยา (intransitive verb) คือคำกริยาที่ไม่จำเป็นต้องมีกรรมมารองรับ เช่น ยืน เดิน นั่ง นอน วิ่ง หกล้ม ร้องไห้  ตัวอย่างประโยค เช่น เขาร้องไห้ เธอวิ่ง
 สกรรมกริยา (transitive verb) คือคำกริยาที่บอกใจความยังไม่สมบูรณ์ ต้องมีกรรมมารองรับ เช่น ทำ กิน ซื้อ ขาย ยืม ขอ เช่า คำกริยาบางคำต้องมีทั้งกรรมตรงและกรรมรอง เช่น ให้ แจก ถวาย และคำกริยาหลายคำก็สามารถเป็นได้ทั้งอกรรมกริยาและสกรรมกริยา ตัวอย่างประโยค เช่น ฉันกินขนมปัง พ่อซื้อคอมพิวเตอร์
 วิกตรรถกริยา คือคำกริยาที่บอกใจความยังไม่สมบูรณ์ ต้องมีคำอื่นมารองรับแต่ส่วนนั้นไม่ถือว่าเป็นกรรม เช่น เป็น คือ เหมือน คล้าย มี เท่า คำที่ประกอบวิกตรรถกริยาเรียกว่า บทวิกัติการก (ภาษาอังกฤษถือว่าคำกริยาประเภทนี้เป็นชนิดเดียวกับคำกริยานุเคราะห์)
 กริยานุเคราะห์ (auxiliary verb) คือคำกริยาที่ช่วยบอกสถานะหรือกาลของกริยาอื่น เช่น คง อาจ จัก กำลัง เคย ต้อง น่า แล้ว
 กริยาสภาวมาลา (clausal verb) คือคำกริยาที่ทำหน้าที่เป็นคำนาม ในส่วนของประธาน กรรม หรือส่วนขยายของประโยค

ในภาษาอื่นอาจมีคำกริยาประเภทอื่นดังนี้
 กริยาประสม (compound verb)
 วลีกริยา (phrasal verb) ระวังสับสนกับกริยาวลี (verb phrase)
 กริยายก (raising verb)
# ตราแผ่นดินของเบลเยียม
ตราแผ่นดินของเบลเยียม  เป็นตราอาร์มของประเทศเบลเยียมที่เริ่มใช้เป็นตราประจำชาติเมื่อวันที่ 17 มีนาคม ค.ศ. 1837 ตราแผ่นดินประกอบด้วยสิงโตเบลเยียม (Leo Belgicus) ตามมาตรา 193 (เดิมมาตรา 125) ของรัฐธรรมนูฐเบลเยียมที่ระบุว่า ชาติเบลเยียมใชสีแดง, เหลือง และ ดำเป็นสีประจำชาติ และตราอาร์มมีสิงโตเบลเยียมพร้อมด้วยคำขวัญ 'ความเป็นอันหนึ่งอันเดียวกันนำมาซึ่งความแข็งแกร่ง' (UNITY MAKES STRENGTH) พระราชบัญญัติที่ออกเมื่อวันที่ 17 มีนาคม ค.ศ. 1837 ระบุรูปทรงของตราอาร์มโดยบรรยายทั้งตรามหาลัญจกรณ์ และตราประทับของราชอาณาจักร

ตราใหญ่
นิยามของตราอย่างเป็นทางการ:
นิยามของตราSable, a lion rampant or, armed and langued gulesพื้นตราสีดำ, สิงโตยืนยกขาสองข้างหันข้างสีทอง, เล็บและลิ้นสีแดงหมายเหตุ: แปลตามหลักไวยากรณ์ของการเขียนนิยามของตรา
เหนือโล่เป็นหมวกเกราะเปิดกระบังมีพู่ประดับสีทอง ขอบสีดำ และเครื่องยอดเป็นมงกุฎ ด้านหลังโล่เป็นมือแห่งความยุติธรรมและคทายอดสิงโต สร้อยเครื่องราชอิสริยาภรณ์เลโอโปลด์ล้อมรอบโล่ ประคองข้างด้วยสิงโตสองตัวถือหอกที่ยอดเป็นธงชาติเบลเยียมสีแดง, เหลือง และ ดำ ใต้ฐานรองเป็นคำขวัญเป็นภาษา หรือเป็นเป็นภาษา ('ความเป็นอันหนึ่งอันเดียวกันนำมาซึ่งความแข็งแกร่ง') แถบคำขวัญเป็นพื้นสีแดงขอบเส้นขนานดำทั้งบนและล่าง ตัวอักษรของคำขวัญเป็นสีทอง ตั้งแต่ออกเป็นพระราชประกาศในปี ค.ศ. 1837 คำขวัญก็มิได้รับการแปลอย่างเป็นทางการ และมักจะใช้คำขวัญที่เป็นภาษาดัตช์ ตราที่บรรยายทั้งหมดอยู่ภายในเสื้อคลุมขนเออร์มินที่แต่งด้วยครุยและสายคาดที่มีปลายเป็นพู่ รวบยอดด้วยมงกุฎ ตอนบนสุดเหนือเสื้อคลุมเป็นแถบที่มีตราของจังหวัดเก้าจังหวัดที่ประกอบกันเป็นเบลเยียมในปี ค.ศ. 1837 ที่รวมทั้งอันท์เวิร์พ, ฟลานเดอร์สตะวันตก, ฟลานเดอร์สตะวันออก, ลีเยช, บราบองต์, เอโนต์, ลิมบวร์ก, ลักเซ็มเบิร์ก และ นาเมอร์

ตรามหาจลัญจกรณ์ใหญ่เป็นตราที่มิได้ใช้บ่อยครั้งนัก เมื่อใช้ก็จะใช้ในการประทับบนกฎหมายหรือสนธิสัญญาต่างประเทศ

เมื่อบราบองต์แบ่งแยกออกไปเป็นเฟล็มมิชบราบองต์, วอลลูนบราบองต์ และบรัสเซลส์ในปี ค.ศ. 1995 ตราอาร์มใหญ่ก็มิได้แสดงดินแดนจริงของเบลเยียม
ภาพตราอาร์ม
ตราอาร์มองค์พระมหากษัตริย์

ตราอาร์มสมาชิกในพระราชวงศ์
# วัดอุทุมพร (จังหวัดกำแพงเพชร)
วัดอุทุมพร ตั้งอยู่ที่ ตำบลท่าขุนราม อำเภอเมืองกำแพงเพชร จังหวัดกำแพงเพชร สังกัดคณะสงฆ์มหานิกาย มีที่ดินตั้งวัดเนื้อที่ 7 ไร่ 80 ตารางวา อาณาเขต ทิศเหนือยาว 72 วา ติดต่อกับลำคลองสวนหมาก ทิศใต้ยาว 72 วา ติดต่อกับที่ดินของนายพูล สุวรรณดี ทิศตะวันออกยาว 40 วา ติดต่อกับที่ดินของนางเทอม ขำแนม ทิศตะวันตกยาว 40 วา ติดต่อกับคลองซอย และที่ดินของนายยม ป้อมภา มีที่ธรณีสงฆ์ จำนวน 1 แปลง เนื้อที่ 2 ไร่ 1 งาน พื้นที่ตั้งวัดเป็นที่ราบ อยู่ริมคลองสวนหมาก อาคารเสนาสนะต่างๆ มี ศาลาการเปรียญกว้าง 14 เมตร ยาว 58 เมตร สร้าง พ.ศ. 2522 กฎีสงฆ์ จำนวน 4 หลัง สำหรับปูชนียวัตถุมีพระประธานรูปปั้น 1 องค์ (หลวงพ่อสัมฤทธิ์)

วัดอุทุมพร กระทรวงศึกษาธิการได้ประกาศตั้งเป็นวัดนับตั้งแต่ พ.ศ. 2420 ชาวบ้านเรียก วัดท่าเดื่อ ตามชื่อบ้าน มีพระภิกษุอยู่จำพรรษา 5 รูป สามเณร 1 รูป มีโรงเรียนประถมศึกษาของทางราชการทางตั้งอยู่ในวัดนี้ด้วย ซึ่งทางวัดได้ให้การอนุเคราะห์ด้วยดีตลอดมา

เจ้าอาวาสมี 7 รูป คือ รูปที่ 1 พระอาจารย์ยุทธ รูปที่ 2 พระอาจารย์ปุ่น รูปที่ 3 พระอาจารย์จำรอง รูปที่ 4 พระอาจารย์สนิท รูปที่ 5 พระอาจารย์เชื้อ รูปที่ 6 พระอาจารย์วอ รูปที่ 7 พระอธิการวงษ์ ภูริปญฺโญ ดำรงตำแหน่งตั้งแต่ พ.ศ. 2511 เป็นต้นมา
# ไบเฟนทริน
ไบเฟนทริน เป็น สารเคมีกำจัดแมลง ในกลุ่ม ไพรีทรอยด์ ส่งผลต่อ ระบบประสาท ของ แมลง ผลิตภัณฑ์ที่มีไบเฟนทรินเป็นสารออกฤทธิ์ เช่น แม็กซ์ธอร์, ทาวสตาร์, ไบเกรด, และออโธ โฮม ดีเฟนส์ แม๊กซ์ เป็นต้น

ไบเฟนทริน, ไพรีทรอยด์ยุคที่ 4, ถูกค้นพบและพัฒนาขึ้นโดยบริษัท FMC Corporation Pty Ltd ไบเฟนทรินละลายในน้ำต่ำ มีค่าการละลายน้ำน้อยกว่า 1 ไมโครกรัม/ลิตร มีความคงทนในดินสูง(ค่าครึ่งชีวิต = 7 วัน - 8 เดือน) เป็นสารเคมีกำจัดปลวกที่มีฤทธิ์ตกค้างนานที่สุดที่ขึ้นทะเบียนวางขายในท้องตลาด ณ ปัจจุบัน

เอกสารข้อมูลเพื่อความปลอดภัย (MSDS) ของ แม็กซ์ธอร์ (ชื่อการค้าของไบเฟนทริน) ของบริษัท Ensystex Australasia Pty Ltd  แสดงว่าไม่เป็นสารก่อมะเร็ง  เป็นพิษ สูงต่อ ปลา, เพราะ, เหมือนกับทุกสารในกลุ่มไพรีทรอยด์ , เป็นสารที่ยับยั้ง ATPase สัตว์มีกระดูกสันหลังที่อาศัยในน้ำมีความอ่อนแอสูงต่อสารที่ยับยั้ง ATPase กว่าสัตว์มีกระดูกสันหลังที่อาศัยบนบกเนื่องจากพวกมันต้องขึ้นอยู่กับกระบวนการสังเคราะห์ ATP ที่เหงือกเพื่อจะรักษาสมดุลออสโมซิส
 
 USA MSDS
 Australian MSDS
 EPA Studies on Bifenthrin: (2002)

ข้อมูลจากการประเมินความเสี่ยง, EPA สรุปว่าไม่มีอันตรายที่จะส่งผลต่อประชากรทั่วไป ทารกและเด็กจากการได้รับและสะสมสารตกค้างจากไบเฟนทริน 

 External links 
Pyrethrins and Pyrethroids Fact Sheet - National Pesticide Information Center
Bifenthrin Pesticide Information Profile - Extension Toxicology Network
Maxxthor Bifenthrin Pesticide  Profile - Ensystex

Category:Pyrethroids
หมวดหมู่:เอฟเอ็มซี คอร์ปอเรชัน
# จัสติน บาร์ธา
จัสติน ลี บาร์ธา  เกิดเมื่อวันที่ เกิด 21 กรกฎาคม พ.ศ. 2521 เป็นนักแสดงชาวอเมริกัน จบการศึกษาจากรร.มัธยมเวสต์บลูมฟิลดิ์ ปี ค.ศ.1996 และเรียนการแสดงที่ Tisch School of the Arts มหาวิทยาลัยนิวยอร์ก ประวัติ อัลบั้มดารา จัสติน บาร์ธา ปัจจุบัน เป็นเพื่อนชายของแอชลีย์ โอลเซน Justin Bartha - Biography

 ผลงานการแสดง 
มีดังนี้ Justin Bartha (II)
 ปี ชื่อภาพยนตร์ ตัวละคร หมายเหตุ 1998 54 ผู้ไปเที่ยวคลับ ไม่อยู่ในรายชื่อนักแสดง 1999 Tag Kip Woffard หนังสั้น 2002 Carnival Sun Brian หนังสั้น 2003 Gigli Brian 2004 National Treasure Riley Poole 2005 Trust the Man Jasper Bernard 2006 Failure to Launch Ace 2007 National Treasure: Book of Secrets Riley Poole 2008 New York, I Love You Justin ในตอนของ Randy Balsmeyer 2009  Doug Billings Jusqu'à toi Jack และเป็นผู้อำนวยการผลิต  Aram Finkelstein 2010 Holy Rollers Yosef Zimmerman 2011  Doug Billings Dark Horse Richard 2013  Doug Billings CBGB Stiv Bators 2016 White Girl Kelly  Sticky Notes Bryan
# พระเจ้าชุงช็อนแห่งโคกูรยอ
พระเจ้าชุงช็อนแห่งโคกูรยอ (ค.ศ. 224-270) หรือ โค ย็อน-บุล จักรพรรดิลำดับที่ 12 แห่งอาณาจักรโคกูรยอ เป็นพระราชโอรสในพระเจ้าทงช็อน เมื่อพระราชบิดาได้สวรรคตลงในปี ค.ศ. 248 องค์ชายโค ย็อน-บุล รัชทายาทพระชนม์ 24 พรรษา จึงขึ้นครองราชย์สืบต่อมาเป็น พระเจ้าชุงช็อน ภารกิจแรกของพระองค์คือการปราบปรามกบฏที่มีผู้นำคือพระอนุชาของพระองค์นั่นเอง และในปี ค.ศ. 259 ตรงกับปีที่ 11 ในรัชสมัยขณะพระชนม์ 35 พรรษา วุยก๊กได้ส่งทหารเข้ามารุกรานมณฑลยังมัก พระองค์จึงส่งทหารม้าจำนวน 5,000 นายออกไปต่อต้าน ปรากฏว่าทหารวุยก๊กสู้ไม่ได้แตกพ่ายหนีไปและมีทหารฝั่งวุยก๊กล้มตายไปจำนวนถึง 8,000 นาย พระเจ้าชุงช็อนเสด็จสวรรคตลงเมื่อ ค.ศ. 270 ขณะพระชนม์ 46 พรรษาครองราชย์ได้ 22 ปี องค์ชายชอซอนพระราชโอรสขึ้นสืบราชสมบัติเป็นพระเจ้าชอซ็อน

 พงศาวลี
# คาซึระ โคทาโร่
คาซึระ โคทาโร่  เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ

 ข้อมูลตัวละคร 
คาซึระ โคทาโร่ เป็นเพื่อนสนิทของซากาตะ กินโทกิและทากาสุงิ ชินสุเกะมาตั้งแต่ยังเรียนหนังสือด้วยกัน ต่อมา ทั้ง 3 จึงได้เป็นนักรบขับไล่ชาวสวรรค์ หลังจากชาวสวรรค์สามารถยึดเอโดะได้อย่างสมบูรณ์ กินโทกิถอนตัวมาเป็นนักรับจ้างอิสระ ทากาสุงิกลับซ่องสุมกำลังเตรียมจะทำลายเอโดะทั้งเมือง ส่วนคาซึระก็ยังคงทำหน้าที่นักรบขับไล่ต่อไปอย่างลับๆ โดยหลบซ่อนตัวจากการตามล่าของตำรวจพิเศษติดอาวุธชินเซ็นงุมิ ในช่วงแรกๆ คาซึระวางแผนที่จะสร้างความปั่นป่วนโดยการทำลายสถานทูตหรือก่อความวุ่นวายแบบอื่นๆ แต่ภายหลัง คาซึระได้ใช้วางแผนใช้วิธีปฏิวัติโดยไม่เสียเลือดเนื้อ  คาซึระมักจะตอบคนที่เรียกชื่อเขาผิดหรือไม่ได้เรียกว่า "ไม่ใช่ซึระ(ชื่อไหนก็ตาม)...คาซึระต่างหาก"อยู่บ่อยๆ จนติดเป็นนิสัยจนโดนจับได้ตลอด

ในตอนแรกพยายามชักชวนให้กินโทกิกลับมาร่วมกองซามูไรขับไล่ต่างแดน แต่ก็ได้รับการปฏิเสธจากกินโทกิโดยให้เหตุผลทำนองว่าตนเองไม่สามารถปกป้องเพื่อนพ้องได้ อยู่แบบนี้ก็มีความสุขดีอยู่แล้ว ไม่อยากเห็นคนตายและไม่อยากฆ่าคนอีก คาซึระจึงไม่พยายามชวนกินโทกิอีก แต่ก็เป็นแหล่งข้อมูลสำคัญของกินโทกิเวลาที่กินโทกิจำเป็นต้องสู้เพื่อปกป้องอะไรบางอย่างไม่เว้นแม้แต่หนังสือซีคิดส์ และเป็นคนห่วงใยกินโทกิอยู่บ้างเหมือนกัน สังเกตจากตอนที่คาซึระยอมไปช่วยคางุระและชินปาจิกับกินโทกิ โดยบอกว่าภาระที่กินโทกิแบกมาตลอดจนถึงทุกวันนี้มันหนักเกินไป และจะช่วยแบกรับภาระนั้นเอง

ในภาพยนตร์จอเงินนั้น คาซึระถูกนักฆ่าที่เคยเป็นเพื่อนกับเขาและกินโทกิในสมัยเด็กลอบทำร้ายจนบาดเจ็บสาหัส นักรับจ้างสารพัดจึงออกตามหาเบาะแส ตามไตเติ้ลนั้นทั้งสามคนต่อสู้แบบเอาเป็นเอาตาย กินโทกิก็ถูกดาบแทงไปหลายทีจนบาดเจ็บสาหัสหนัก

คาซึระมีความสามารถพิเศษคือการปลอมตัวเพื่อหลบหลีกสายตาชินเซ็นงุมิ จนได้รับฉายาว่า "โคทาโร่จอมหลบหนี" มีแต่พวกคนในร้านรับจ้างสารพัดเท่านั้นที่รู้ว่าคือคาซึระ
# ทอร์น
ทอร์น (thorn: Þ, þ) เป็นตัวอักษรในอักษรละติน ในสมัยโบราณพบในระบบการเขียนของภาษากลุ่มเจอร์แมนิกหลายภาษา แต่ปัจจุบันมีเพียงภาษาไอซ์แลนด์เท่านั้นที่ยังใช้ตัวอักษรตัวนี้อยู่ คำที่เคยเขียนด้วยตัวอักษรตัวนี้ ในปัจจุบันจะเขียนด้วย th ตัวอักษร thorn มีที่มาจากตัวอักษร ᚦ ในอักษรรูน

อักษรนี้ใช้แทนเสียงเสียดแทรก ฟัน ไม่ก้องและก้อง (เหมือน th ในภาษาอังกฤษ ซึ่งแทนได้ทั้งสองเสียง) แต่ในภาษาไอซ์แลนด์จะแทนได้เฉพาะเสียงเสียดแทรก ฟัน ไม่ก้องส่วนเสียงก้องจะใช้ตัวอักษร eth (Ð, ð) แทน
# อิมิดาโคลพริด
อิมิดาโคลพริด เป็นสารเคมีกำจัดแมลงในกลุ่ม นีโอนิโคทินอยด์, ซึ่งเป็นกลุ่มสารเคมีกำจัดแมลงที่ออกฤทธิ์ต่อระบบประสาทสังเคราะห์เลียนแบบสารนิโคติน ค้นพบโดยบริษัท Bayer Cropscience (บริษัทในเครือ Bayer AG) และถูกขายภายใต้ ชื่อการค้าโปรธอร์, โคฮินอร์, แอดไมร์, แอดเวนเทจ, เกาโช, เมอริท, คอนฟิดอร์, ฮาชิกูซาน, พรีมิส, และ วินเนอร์ เป็นต้น นำไปใช้ในวงการ กำจัดแมลง, คลุกเมล็ด, สารเคมีกำจัดแมลง ชนิดฉีดพ่น, กำจัดปลวก, กำจัดหมัด, และ  สารเคมีกำจัดแมลงชนิดดูดซึม

การทดลองกับหนูชี้ให้เห็นว่า ต่อมไทรอยด์ ได้รับผลกระทบจากอิมิดาโคลพริด อาการเนื้อเยื่อของต่อมไทรอยด์ผิดปกติเกิดขึ้นในหนูเพศผู้ที่ ระดับต่ำที่สุดที่สังเกตเห็นผลกระทบ เท่ากับ 16.9 มิลลิกรัม/กิโลกรัม/วัน - EPA: Imidacloprid; Pesticide Tolerances; Federal Register: June 13, 2003 (Volume 68, Number 114)
# เสียงเสียดแทรก ฟัน ก้อง
เสียงเสียดแทรก ฟัน ก้อง  เป็นเสียงพยัญชนะที่มีใช้ในหลายภาษา เช่นภาษาอังกฤษ, ภาษาเวลส์, ภาษาไอซ์แลนด์ ฯลฯ แต่ไม่มีในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ D

การทับศัพท์ในภาษาไทยในปัจจุบัน มักใช้ ด แทนเสียงนี้ให้กับ th ของภาษาอังกฤษ เช่น the = เดอะ, this = ดิส, that=แดต ในขณะที่ราชบัณฑิตยสถานกำหนดให้ใช้ ท เพียงอย่างเดียว

เสียดแทรก ฟัน ก้อง